Matovič, Igor, podpredseda vlády a minister financií SR (2021-07-01):
Ďakujem veľmi pekne. Ja som tu za posledný rok a pol skoro už strávil trošku menej času a teraz som si tak uvedomil, že ľutujem vás, koaliční poslanci, že tu musíte počúvať nejaké anabolikmi alebo nejakého anabolikmi napichaného fašistického brojlera, ktorý sa tu vystatuje, že zjedol všetku múdrosť sveta a počúvate primitívne urážky. Ale, hold, to už je politika a verme, že svojho času to čas nejako vyrieši a fašistický brojler sa tu už nebude rozkrikovať a nafukovať a urážať všetkých okolo. Čo sa týka tohto návrhu zákona, áno, sú to také dva v jednom. Podstata bola o tom pomôcť ľuďom, ktorí si kúpili zájazdy, a pomôcť cestovným kanceláriám, ale nakoniec tá debata sa viac-menej teda zvrhla len o tom, že či teda máme právo motivovať ľudí, aby sa zaočkovali alebo odškodňovať ľudí za to, že budú robiť niečo, do čoho sa im až tak príliš nechce. Ja by som tú druhú časť vety radšej použil, a tak to aj vnímam. Tento návrh či už na sprostredkovateľský bonus, alebo očkovaciu prémiu, alebo lotériu, akokoľvek to nazveme, je o tom, aby sme najmä z môjho pohľadu odškodnili ľudí za to, že urobia niečo, do čoho sa im príliš nechce. A keď si rozdelíme tých ľudí na Slovensku, tak áno, prvá časť ľudí sa zaočkovala z akýchkoľvek dôvodov doteraz, jedna časť ľudí sa nezaočkuje z akýchkoľvek dôvodov, či to bude za mesiac, za rok alebo za desať rokov, jednoducho neveria očkovaniu a nikto ich nepresvedčí a medzi tým je jedna skupina ľudí, ktorí v podstate môžu rozhodnúť o tom, aké ekonomické škody, aké zdravotné škody nám tretia vlna na Slovensku spácha. Tento návrh je zas nasmerovaný na to, aby sme oslovili tú strednú časť ľudí. Tých, ktorí nie sú a priori proti očkovaniu, čiže sú ochotní sa dobrovoľne očkovať, ale ak ich nejako nepomkneme k tomu rozhodnutiu, tak to rozhodnutie neurobia. Títo ľudia sú pre nás dôležití, aby sme zabezpečili kolektívnu imunitu a každý, kto len trošku vie robiť s počítačom, jasné, Mizík nevie, tak vie si prečítať, že vo Veľkej Británii napríklad 64-
-percentná zaočkovanosť, áno, výrazným spôsobom im prípady pribúdajú, ale stále to je výrazne menej, ako to bolo predtým. Ale čo je dôležité, že pri tej kritickej skupine ľudí 50+, kde bolo 99 % obetí doteraz približne z tých štyroch miliónov ľudí, ktorí na COVID na svete zomreli, tak z týchto ľudí v nemocniciach končí absolútne minimum. Čiže pri tých ľuďoch, ktorí sú zaočkovaní, z nich v nemocniciach končí naozaj minimálny zlomok a tí, ktorí v nemocniciach skončia, tak sú to práve tí, ktorí zaočkovaní neboli. Čiže jednoznačný dôkaz po celom svete máme, že očkovanie ako ochrana pred COVID-19 funguje a z tohto dôvodu zdravý rozum, nie fašistické zmýšľanie, ale zdravý rozum káže, že poďme motivovať teda tých ľudí, tú strednú skupinu, ktorú som hovoril, ktorí sú ochotní sa zaočkovať, ale úplne teda dobrovoľne alebo teda zadarmo to urobiť nechcú. Dobre, budem mať viaceré nástroje. Dnes alebo dnes o piatej budete hlasovať o dvoch nástrojoch, ako som spomenul, či už tá lotéria, či už sprostredkovateľský bonus. Ten argument čo tu padol, že lekári koľko majú za zaočkovanie, áno, lekári majú 7,50 za zaočkovanie, ale zároveň jedným dychom treba povedať pravdivo, že aj každý jeden lekár môže byť sprostredkovateľom toho očkovania. Má najlepšiu vedomosť o tých svojich pacientoch. Vie, kto aký prístup možno k očkovaniu má, možno sa už aj medzičasom s tými pacientami bavili a môže týchto ľudí osloviť a presvedčiť ich o očkovaní, keď teda vie, že o očkovaní rozmýšľali alebo nad očkovaním váhali. Takže teoreticky aj, nieže teoreticky aj každý jeden lekár môže byť sprostredkovateľom, keď predpokladá, že najmä by mohol byť sprostredkovateľom a kde by bola tá jeho činnosť najužitočnejšia, sú to práve tí seniori nad 60 rokov. Čiže áno, každý jeden lekár môže 50 takýchto pacientov nahovoriť, presvedčiť, dopresvedčovať na to, aby sa zaočkovali a môže mať túto motiváciu, či už sa následne podelí so svojím pacientom, či lekár alebo ktokoľvek iný, je to nepodstatné. Výsledok sa ráta a výsledok je taký, že či už tá jedna skupina ľudí, ktorí sú zaočkovaní a druhá skupina ľudí, ktorí sa, povedzme a dúfajme, že v najbližších mesiacoch zaočkujú z akýchkoľvek teda dôvodov a možno aj teda kvôli lotérii a sprostredkovateľskému bonusu, tieto dve skupiny ľudí, budú nielen chrániť samých seba pred COVID-19, ale aj tú poslednú skupinu ľudí, o ktorých tu fašisti hovoria, že sú normálni, tí ktorí sa zaočkovať nechcú. Čiže áno, ono to tak veľakrát býva v živote, že tí ľudia, ktorí to bremeno si na seba zoberú, nakoniec chránia aj tých, ktorí to bremeno si odmietajú zobrať. Čiže, ale zas zároveň viem, že nikomu z nás alebo z týchto dvoch skupín ľudí, nebude vadiť, že budú svojím rozhodnutím chrániť de facto, vytváraním kolektívnej imunity, aj nejaké fašistického anabolikami napichaného brojlera, ktorý sa po parlamente vystatuje a ukazuje, že teda on zjedol všetku múdrosť sveta a myslí si, že čím hlasnejšie rozpráva, čím viacej a podlo útočí na ľudí a najmä na ženy, tak že má viacej pravdy. Hold, je to úloha tých naozaj rozumnejších ľudí, ktorí v takomto prípade si povedia, že verejný záujem je viac ako osobný prospech, takže ja budem rád, keď tento návrh zákona v druhom čítaní podporíte o piatej. Ďakujem vám za rozpravu a prajem vám všetko a hlavne pevné nervy s takýmito psychopatmi. (Potlesk.)